Data was extracted from:https://www.infomed.co.il/drugs/etodolac-etopan/

המומחים של
Info
med
מסבירים:
אטודולק הוא חומר פעיל הנמצא בתרופה בשם אטופן (Etopan) - תרופה מקבוצת נוגדי דלקת לא סטרואידליים (NSAID's), שמפחיתה כאב,
חום
ותהליכים דלקתיים. פעילות נוגדת הדלקת והכאב של אטודולק (אתופן) נובעת מהפחתת ייצור פרוסטגלנדינים (מתווכי דלקת) דרך עיכוב האנזים ציקלואוקסיגנאז (COX).
יעיל לטיפול ב:
אטודולק (אתופן, Etopan) משמש כ
משכך כאבים
כרוניים או חריפים, בפרט
כאבי פרקים
.
טיפול בסימני דלקת מפרקים ניוונית ודלקת מפרקים שיגרונית.
צילום: shutterstock
הנחיות חשובות:
עליכם לעדכן את הרופא המטפל אודות מחלות אחרות שאובחנו אצלכם או תרופות נוספות שאתם נוטלים.
מתי אסור להשתמש בתרופה:
במקרים הבאים אין להשתמש באטודולק (אתופן, Etopan):
רגישות לחומר הפעיל עצמו, או שחוית קוצר נשימה, תגובה אסמטית, דלקת באף, אלרגיה למרכיבי התרופה או לנוגדי דלקת לא סטרואידליים נוספים, לרבות אספירין או
איבופרופן
.
אי ספיקת לב חמורה.
אי ספיקת כבד ואי ספיקת כליות חמורות.
אם את בשליש השלישי  להריון.
אם יש לכם או סבלתם בעבר מדימום או ניקוב במערכת העיכול או
כיב
, בקיבה או בתריסריון, כולל לאחר נטילת תרופות נוגדות דלקת.
מידע על התרופה
אופן נטילת התרופה
טבליות, כמוסות, טבליות לשחרור מושהה.
יש לבלוע אתודולאק (אתופן) עם כוס מים.
תדירות וזמן נטילה
1-4פעמים ביום כתלות בצורת המתן (כמוסה בשחרור מיידי או שימוש בשחרור מושהה) ובמטרת הטיפול.
טווח המינון
ייקבע על ידי הרופא. מינון מקובל:
טיפול בדלקת מפרקים: טיפול התחלתי של 800-1200 מ"ג ליום המחולקים ל-2-4 מנות ולאחר מכן טיפול אחזקתי במינון של 600-1200 מ"ג ליום המחולקים ל-2-4- מנות.
שיכוך כאבים: טיפול התחלתי של 400 מ"ג ליום ולאחר מכן 200-400 מ"ג כל 6-8 שעות או 600 מ"ג פעמיים ביום ולאחר מכן 600 מ"ג פעם-פעמיים ביום, לפי הצורך.
בתכשירי שימוש מושהה, מינון מקובל:
400מ"ג- טבלייה אחת עד שתי טבליות פעמיים ביום . ניתן ליטול עד 3 טבליות ביום.
600 מ"ג- טבלייה אחת פעם או פעמיים ביום.
אין לעבור על מינון כולל של 1200 מ"ג ליום !
תחילת ההשפעה
שיכוך כאבים: תוך 60 דקות. בדלקות פרקים עשויים לחלוף שבועיים עד שהשפעה נוגדת דלקת של אטודולק (אתופן) תורגש במלואה.
משך ההשפעה
שיכוך כאבים: תוך 60 דקות. בדלקות פרקים עשויים לחלוף שבועיים עד שהשפעה נוגדת דלקת של אטודולק (אתופן) תורגש במלואה.
מנה שנשכחה
אין לקחת מנה כפולה של אטודולק (אתופן). יש לקחת את המנה בזמן הרגיל ולהתייעץ עם הרופא.
הפסקת התרופה
כאשר לוקחים אטודולק (אתופן) לשיכוך מיידי של כאב, ניתן להפסיקה בביטחון כאשר אין בה צורך יותר.
אך אם לוקחים את התרופה לטיפול ממושך בדלקת פרקים, אין להפסיק מבלי להיוועץ ברופא.
מינון עודף
מנה עודפת מקרית של אטודולק (אתופן) אינה צריכה להדאיג, אך אם מבחינים בתסמינים מיוחדים או אם נלקחה מנה עודפת גדולה יש לפנות לרופא.
התסמינים של מינון יתר הם:
כאב ראש
, בחילה והקאה, כאב בבטן העליונה (מעל הטבור), דם בצואה או צואה שחורה דמוית זפת. באופן נדיר: שלשול, חוסר התמצאות, עירור, תרדמת, נמנום, סחרחורת, צלצולים באוזניים (
טינטון
), התעלפות ולעיתים פרכוסים. במקרים של מנת יתר משמעותית ייתכנו גם אי-ספיקת כליות ונזק לכבד.
אחסון
לשמור במקום קריר (עד 25 מעלות).
אזהרות
תזונה
יש ליטול עם או אחרי אוכל.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לנמנום, עייפות, סחרחורת והפרעות בראייה.
הריון
יש להודיע לרופא במקרה קשיים בכניסה להיריון. נוגדי דלקת לא סטרואידים עלולים להקשות על כניסה להיריון.
בשלושת חודשי ההריון האחרונים- לא לשימוש. עלול להזיק לעובר (בעיות בכליות ובלב) או לגרום לבעיות בלידה (לידה תהיה מאוחרת יותר או ארוכה יותר).
אין ליטול אטודולק במהלך ששת החודשים הראשונים של ההיריון אלא אם זה ממש הכרחי וכך הרופא המליץ לעשות.
נטילה של יותר ממספר ימים, לאחר שבוע 20 להריון, יכולה לגרום לפגיעה כלייתית בעובר ומיעוט מי שפיר. יש  להתייעץ עם רופא במידת הצורך, ייתכן שיהיה צורך בניטור נוסף.
הנקה
אין להשתמש באטודולק במהלך הנקה. לא ידוע אם התרופה עוברת לחלב אם. לא מומלץ להשתמש במהלך הנקה אלא אם הרופא חושב שזה הכרחי.
תינוקות וילדים
לא מומלץ.
קשישים
זהירות! יתכנו יותר תופעות לוואי הקשורות לכבד, לכליה או למערכת העיכול. ייתכן שיהיה צורך בביצוע בדיקות סדירות.
ניתוח והרדמה כללית
תרופה זו עלולה להגביר דימום. יש לדווח למרדים או למנתח לפחות שבועיים לפני הניתוח על נטילת תרופה זו.
דווח לרופא במקרה של
אלרגיה לאספירין
אלרגיה לסאליצילאטים
יתר לחץ דם
מחלת כליה
מחלת כבד
אסתמה או קשיי נשימה
בעיות בקרישת הדם
בצקת, אצירת נוזלים
אי ספיקת לב (heart failure)
כיב קיבה או ניקוב בקיבה
מחלה המשפיעה על העיכול
סימני דימום כלשהם
נטילת תרופות משתנות
בעיות בלב, שבץ מוחי בעבר, סיכון למצבים אלו
בדיקות דם או שתן מתוכננות
סיכון ממנת יתר
אין נתונים
סיכון מפיתוח תלות
נמוך
תופעות לוואי
תופעות הלוואי הנפוצות ביותר של אטודולק (אתופן) הינן כאבי ראש, סחרחורת, הפרעות במערכת העיכול: כאבי בטן, נפיחות, בחילה, שלשול, עצירות.  בנוסף- הקאות, פצעים בפה, דלקת בקיבה, דלקת בלבלב. התנפחות, לחץ דם גבוה, אי ספיקת לב. חום, חולשה, תחושת חולי, עייפות, רעד, קשיי שינה. אנמיה, כאב גרון. הגברת צורך במתן שתן, שינויים בתפקוד הכבד. עקצוץ בידיים וברגליים, הצהבת העור או לובן העין.
במקרה של תופעות לוואי הבאות יש להפסיק נטילת אתודולק (אטופן) ולפנות לרופא:
הופעת דם בצואה, צואה שחורה דמוית זפת, הקאות דם, כאב בטן, תסמיני אלרגיה (פריחה, גרד, שלפוחיות בעור, התנפחות, אדמומיות), כאב בחזה, לחץ דם גבוה, נפיחות בקרסוליים, דפיקות לב, מספר סוגים של אנמיה או הפרעות אחרות בדם, חבורות לא צפויות ודימום. קושי או כאב במתן שתן, שינוי הצבע של השתן או השתנה בתדירות גבוהה יותר או נמוכה יותר מהרגיל. צהבת, כאבי בטן, תוצאות חריגות בבדיקת תפקודי כבד. נוקשות בצואר, כאב ראש, חום גבוה מאוד, חוסר התמצאות,  רגישות מוגברת לאור, נמנום ופרכוסים.
פרטי תגובה עם תרופות אחרות
יש לעדכן רופא/רוקח לגבי שימוש בתרופה/תרופות הבאות כדי למנוע תגובות שאינן רצויות ואף להימנע מסיכונים מיותרים:
תרופות לטיפול ביתר לחץ דם, תרופות משתנות, תרופות לדילול הדם (וורפרין), דיגוקסין, (לטיפול בבעיות לב),  ציקלוספורין, (לטיפול לאחר השתלות), מתוטרקסאט, ליתיום,(לבעיות נפשיות), מיפפריסטון (להפסקת הריון), נוגדי דלקת לא סטרואידיים אחרים (למשל אספירין, איבופרופן), קורטיקוסטרואידים (פרדניזולון), אנטיביוטיקה (למשל ציפרופלוקסצין, אופלוקסצין), משככי כאבים אחרים, נוגדי דיכאון (ממשפחת SSRI), נוגדי טסיות למניעת קרישת דם (למשל קלופידגרל), זידובודין (לטיפול ב- HIV).
השפעת שימוש ממושך
סיכון מוגבר לדלקת ולדימומים ממערכת העיכול.
שימוש ממושך עלול להעלות במעט את הסיכון להתקף לב או שבץ. אם יש לך בעיות לב או סבלת משבץ, יש להתייעץ עם הרופא לגבי שימוש בתרופה.
ייתכן שהרופא יחליט בביצוע מספר בדיקות דם, תפקודי כליות וכבד בזמן הטיפול בתרופה.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא